श्रीमती रूक्मणि रियार ने संभाला बूंदी जिला कलेक्टर का पदभार | Rubaru news
Home / राजस्‍थान के जिले / श्रीमती रूक्मणि रियार ने संभाला बूंदी जिला कलेक्टर का पदभार
श्रीमती रूक्मणि रियार ने संभाला बूंदी जिला कलेक्टर का पदभार
www.rubarunews.com 09:52 राजस्‍थान के जिले Edit
बूंदी, 27/दिसंबर/2018 (KrishnaKantRathore) @www.rubarunews.com>> भारतीय प्रशासनिक सेवा की 2012 बैच की आईएएस अधिकारी श्रीमती रूक्मणि रियार ने गुरूवार को बूंदी जिला कलेक्टर का पदभार ग्रहण कर लिया। निवर्तमान जिला कलक्टर महेश चन्द्र शर्मा ने श्रीमती रियार को बूंदी जिला कलक्टर का पदभार संभलाया। इस दौरान अतिरिक्त जिला कलेक्टर राजेश जोशी, अतिरिक्त जिला कलक्टर (सीलिंग) डॉ. सूरज सिंह नेगी मौजूद रहे।
गणतंत्र दिवस को भव्यता के साथ मनाएं- जिला कलेक्टर
गतणंत्र दिवस (26 जनवरी) पर आयोजित होने वाले कार्यक्रमों की तैयारी के लिए गुरूवार को कलक्टे्रट सभागार में बैठक का आयोजन किया गया।
बैठक में नवनियुक्त जिला कलेक्टर श्रीमती रूक्मणि रियार ने अधिकारियों को निर्देश दिए कि गणतंत्र दिवस पर आयोजित कार्यक्रम को और अधिक आकर्षक बनाया जाए। समारोह में देश भक्ति गीतों तथा लोक संस्कृति पर आधारित नृत्यों की गरिमापूर्ण प्रस्तुतियां हों। उन्होंने निर्देश दिए कि सभी अधिकारी उनसे संबंधित जिम्मेदारियों को निभाते हुए आयोजन को भव्यता दें। समारोह की गरिमा के अनुरूप व्यवस्थाएं की जाएं तथा अधिकाधिक जनभागीदारी भी सुनिश्चित की जाए।
बैठक में अतिरिक्त जिला कलेक्टर (सीलिंग) ने बताया कि उत्कृष्ठ सेवाओं पर सम्मानित किए जाने के लिए 15 जनवरी तक नाम भिजवाए जा सकेंगे। उन्होंने निर्देश दिए कि निर्धारित समय तक सम्मानित किए जाने हेतु प्रस्ताव भिजवाए जा सकेंगे।
बैठक में गणतंत्र दिवस समारोह के दौरान आयोजित झांकी प्रदर्शन, समारोह स्थल पर आवश्यक व्यवस्थाओं, पूर्व संध्या पर आयोजित सांस्कृतिक कार्यक्रम आयोजन आदि पर विचार विमर्श कर संबंधित अधिकारियों को आवश्यक निर्देश दिए गए।
बैठक में अतिरिक्त जिला कलेक्टर राजेश जोशी, पुलिस उप अधीक्षक समदर सिंह सहित विभिन्न विभागों के अधिकारी उपस्थित रहे।